La secretària Tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el dimarts dia 5 d'abril de 2017 que van dels números 153/2017 a 165/2017.
Les Reclamacions 154/2017, 156/2017, 157/2017, 158/2017, 159/2017, 160/2017, 163/2017 i 165/2017 compleixen els requisits per a la seva admissibilitat provisional a tràmit.
Han esmenat els requisits de les reclamacions perquè puguin ser tramitades per la Comissió les Reclamacions 128/2017 i 136/2017.
Es comenta per part de tots els membres del Ple els elements més destacats que s'estan produint durant la fase d'esmena i millora de la documentació presentada amb la reclamació.
Es comenten els incidents d'execució que ha presentat la Resolució per la qual finalitza la Reclamació 49/2016, el seu anàlisi i la necessitat de donar una resposta per escrit a la queixa que ha presentat la persona reclamant respecte l'execució de novembre de 2016 per part de l'administració reclamada.
Proposta de resolució de finalització de la Reclamació 49/2017 per pèrdua d'objecte.
El ponent de la Proposta de resolució, el senyor Oriol Mir exposa els elements més destacats de la tramitació d'aquesta Reclamació.
No es formulen esmenes per part de la resta però s'incorporarà com a antecedents els darrers tràmits produïts en el procediment de reclamació.
Proposta de resolució de desestimació de la Reclamació 56/2017
El senyor Oriol Mir, ponent de la Proposta de resolució, exposa el supòsit que presenta aquesta Reclamació que dona lloc a la desestimació de la Reclamació.
Es comenten alguns elements de la tramitació i la fonamentació d'aquesta desestimació de la Reclamació per part de la senyora Elisabet Samarra i el senyor Josep Mir i altres elements de l'objecte d'aquest procediment de reclamació són objecte de debat per part de tots els membres del Ple.
Es presenta nova documentació al procediment de reclamació, durant la celebració del Ple, que serà objecte d'anàlisi per part del ponent que presentarà novament aquesta Proposta de resolució en una propera sessió del Ple.
Proposta de resolució d'estimació de les Reclamacions 57/2017, 58/2017 i 59/2017 (acumulades)
El senyor Oriol Mir, ponent de la Proposta de resolució, exposa els supòsits que concorren en aquests procediments de reclamació que es resolen de forma acumulada atès que totes elles tenen per objecte informació econòmica relacionada amb el servei públic d'abastiment d'aigua de l'Ajuntament de Lleida i són presentades per la mateixa persona reclamant.
Proposta de resolució d'estimació de la Reclamació 62/2017
El senyor Oriol Mir, ponent de la Proposta de resolució, exposa el supòsit que concorre en aquest procediment de reclamació que duu a l'estimació de la reclamació que va ser presentada.
Proposta de resolució de finalització de la Reclamació 100/2017 per pèrdua d'objecte
La senyora Teresa Perelló, ponent de la Proposta de resolució, relata els elements més remarcables de la tramitació d'aquest procediment, que inicialment es va sol·licitar que fos tramitat mitjançant mediació, però que tanmateix finalitza per pèrdua sobrevinguda de l'objecte de la reclamació atès que s'ha lliurat durant la tramitació de la reclamació davant la Comissió la informació sol·licitada.
Proposta de resolució de finalització de la Reclamació 103/2017 per desistiment
La ponent de la Proposta de resolució, la senyora Teresa Perelló, exposa el supòsit que es planteja en aquesta reclamació que duu per desistiment, atès que la persona reclamant no ha esmenat la documentació que va presentar inicialment sense que hagi respost als requeriments de la comissió.
La senyora Teresa Perelló excusa la seva absència per assistir a la sessió de mediació convocada a les 12.30 hores a la seu de la GAIP en relació amb el procediment de la Reclamació 33/2017.
Proposta de resolució de finalització de la Reclamació 108/2017 per pèrdua d'objecte.
El ponent de la Proposta de resolució, el senyor Josep Mir exposa els elements més rellevants de la tramitació d'aquest procediment que finalitza per pèrdua sobrevinguda de l'objecte de la reclamació.
Es formulen algunes consideracions per part de la senyora Elisabet Samarra i el senyor Oriol Mir, que seran incorporades en el text definitiu de la resolució pel ponent.
Proposta de resolució d'inadmissió de la Reclamació 115/2017
El ponent de la Proposta de resolució, el senyor Josep Mir, exposa el supòsit que concorre en aquesta reclamació que duu a la inadmissió de la reclamació per la Comissió.
La resta de membres del Ple comparteixen la concurrència de la causa d'inadmissió.
El senyor Oriol Mir formula unes esmenes formals que seran recollides pel ponent en el text definitiu del text de la resolució.
Proposta de resolució de finalització de la Reclamació 116/2017 per pèrdua d'objecte.
El ponent de la Proposta de resolució, el senyor Josep Mir, exposa els elements més destacats de la tramitació d'aquesta reclamació que finalitza per pèrdua sobrevinguda de l'objecte que es reclama davant la Comissió atès que durant la tramitació del procediment davant la GAIP s'ha lliurat a la persona reclamant la informació que va sol·licitar.
La senyora Elisabet Samarra formula una matisació al text que serà recollida pel ponent en l'elaboració del text definitiu.
Proposta de dictamen relatiu a la consulta general sobre l'accés als expedients sancionadors en matèria de medi ambient
El ponent de la Proposta de dictamen elaborat a petició de l'Agència de Residus de Catalunya, exposa la fonamentació i les conclusions que recull la resposta a la consulta formulada.
La senyora Elisabet Samarra proposa una esmena formal al text que es recollirà en el text definitiu del dictamen.
La presidenta de la Comissió, la senyora Elisabet Samarra exposa a la resta de membres del Ple l'evolució dels treballs d'elaboració de la Memòria d'activitats de la Comissió corresponent a l'any 2016, que inclou també una part de recull doctrinal talment es va dur a terme l'any 2015.
Assenyala que es proposa fer arribar el text de la Memòria aprovada als diputats del Parlament de Catalunya i una carta informativa a tots els Ajuntaments i altres ens locals de Catalunya per informar-los de la seva aprovació i divulgació mitjançant la pàgina web de la GAIP.
Es comenta l'aprovació de la Memòria pel Ple de la setmana vinent.
La presidenta de la Comissió, la senyora Elisabet Samarra, comenta l'estat de tramitació del Reglament de la Comissió i es valoren per part de tots els membres del Ple alguns elements del contingut del text proposat que serà sotmès a debat per la Comissió parlamentària competent i aprovació per consens, si és el cas.
La presidenta recorda també que el 15 de juny es compleix el primer bienni de la Comissió i que en motiu d'aquesta data, des de la presa de possessió dels seus membres, es podria organitzar una trobada de celebració al Parlament.